CELEX: 
Language: sl
Date: 2020-08-25 00:00:00
Title: DELEGIRANA UREDBA KOMISIJE (EU) …/… o spremembi Delegirane uredbe Komisije (EU) 2019/2035 o dopolnitvi Uredbe (EU) 2016/429 Evropskega parlamenta in Sveta glede pravil za obrate, ki gojijo kopenske živali, in valilnice ter za sledljivost nekaterih gojenih kopenskih živali in valilnih jajc

EVROPSKA
                              KOMISIJA

                                                        Bruselj, 25.8.2020
                                                        C(2020) 5730 final

                       DELEGIRANA UREDBA KOMISIJE (EU) …/…

                                          z dne 25.8.2020

     o spremembi Delegirane uredbe Komisije (EU) 2019/2035 o dopolnitvi Uredbe (EU)
     2016/429 Evropskega parlamenta in Sveta glede pravil za obrate, ki gojijo kopenske
     živali, in valilnice ter za sledljivost nekaterih gojenih kopenskih živali in valilnih jajc

                                      (Besedilo velja za EGP)

SL                                                                                                 SL
 ---pagebreak---                                   OBRAZLOŽITVENI MEMORANDUM

     1.       OZADJE DELEGIRANEGA AKTA
     Uredba (EU) 2016/429 Evropskega parlamenta in Sveta z dne 9. marca 2016 o prenosljivih
     boleznih živali in o spremembi ter razveljavitvi določenih aktov na področju zdravja živali
     („Pravila o zdravju živali“)1 določa pravila o preprečevanju in obvladovanju bolezni, ki se
     prenašajo na živali ali na ljudi, vključno med drugim s pravili za obrate, ki gojijo kopenske
     živali, in valilnice, ter o sledljivosti nekaterih gojenih kopenskih živali in valilnih jajc v Uniji.
     Z Uredbo se na Komisijo prenese tudi pooblastilo, da z delegiranimi akti sprejema pravila za
     dopolnitev nekaterih nebistvenih določb navedene uredbe.
     Komisija je taka pravila določila v Delegirani uredbi Komisije (EU) 2019/2035 z dne 28.
     junija 2019 o dopolnitvi Uredbe (EU) 2016/429 Evropskega parlamenta in Sveta glede pravil
     za obrate, ki gojijo kopenske živali, in valilnice ter za sledljivost nekaterih gojenih kopenskih
     živali in valilnih jajc2. Del III Delegirane uredbe (EU) 2019/2035 vsebuje pravila za
     sledljivost gojenih kopenskih živali; natančneje, naslov II dela III določa pravila za sledljivost
     ovc in koz, vključno s sredstvi in metodami identifikacije navedenih živali, ter odstopanja od
     nekaterih zahtev iz navedenih določb.
     Zlasti člen 45 Delegirane uredbe (EU) 2019/2035 določa obveznosti izvajalcev dejavnosti, ki
     gojijo ovce in koze, v zvezi s sredstvi in metodami identifikacije navedenih živali ter njihovo
     uvedbo in uporabo. Eno od odstopanj od člena 45, določeno v členu 46(4) navedenega
     delegiranega akta, izvajalcem dejavnosti, ki gojijo ovce in koze, mlajše od 12 mesecev,
     omogoča, da živali identificirajo z eno elektronsko ušesno znamko, ki ima jasno prikazano
     edinstveno registracijsko številko obrata rojstva živali ter identifikacijsko kodo navedene
     živali, če so navedene živali namenjene za prevoz v klavnico bodisi po dejavnosti zbiranja
     bodisi po pitanju v drugem obratu v isti državi članici.
     To odstopanje so med pripravo delegiranega akta in zbiranjem povratnih informacij o osnutku
     delegiranega akta države članice in zainteresirane strani dobro sprejele. Vendar je Komisija
     naknadno prejela različne pripombe nekaterih zainteresiranih strani in držav članic v zvezi z
     navedenim odstopanjem, ki se je rejcem ovc in koz zdelo preveč zapleteno, zlasti zaradi nizke
     tržne cene, ki jo dobijo za živali, namenjene za zakol. Kot primernejša in cenejša alternativa
     za elektronsko ušesno znamko je bila predlagana uporaba običajne ušesne znamke.
     Glede na te pripombe je Komisija menila, da bi lahko običajna ušesna znamka ali običajni
     biceljni trak, ki se v členu 45(1) Delegirane uredbe (EU) 2019/2035 obravnava kot
     enakovredna alternativa običajni ušesni znamki, za živali, namenjene za prevoz neposredno v
     klavnico pred starostjo 12 mesecev, zagotovila zadostno raven sledljivosti, ko se mlade ovce
     in koze po pitanju premaknejo v klavnico v isti državi članici. Zato ta delegirani akt spreminja
     pravila iz Uredbe (EU) 2019/2035, tako da omogoča dodatno odstopanje za identifikacijo
     mladih ovc in koz, ki se po pitanju premaknejo v klavnico v isti državi članici. Namen tega
     dodatnega odstopanja je zagotoviti nemoteno delovanje sistema za identifikacijo in
     registracijo teh živali v Uniji, pri čemer se je treba izogibati nalaganju nesorazmernih bremen
     in stroškov izvajalcem dejavnosti, hkrati pa zagotoviti sledljivost navedenih živali.
     Poleg tega spremembe, ki jih uvaja ta delegirani akt, zahtevajo, da države članice, ki bodo
     izkoristile nekatera odstopanja iz člena 46 Delegirane uredbe (EU) 2019/2035, vključno z
     dodatnim odstopanjem, vključenim s tem osnutkom delegiranega akta, določijo postopke za
     njihovo uporabo na svojem ozemlju. Namen spremembe je zmanjšati tveganja za zdravje

     1
             UL L 84, 31.3.2016, str. 1.
     2
             UL L 314, 5.12.2019, str. 115.

SL                                                    1                                                      SL
 ---pagebreak---      živali ali ovire za sledljivost gojenih ovc in koz, ki bi lahko izhajali iz uporabe navedenih
     odstopanj, pa tudi preprečiti morebitne operativne težave, povezane z upravljanjem teh
     odstopanj.

     2.      POSVETOVANJA PRED SPREJETJEM AKTA
     Komisija si je v okviru pisnega posvetovanja izmenjala mnenja s strokovno skupino za
     zdravje živali (E00930). Osnutek delegirane uredbe je bil dan na voljo tudi Evropskemu
     parlamentu in Svetu. Evropski parlament in Svet nista predložila pripomb. Organizirani so bili
     tudi sestanki s širokim naborom zainteresiranih strani v okviru svetovalnega odbora za
     zdravje živali, na katerih so bili predstavljeni in obravnavani cilji in vsebina osnutka
     delegiranega akta.
     Poleg tega so se z mehanizmom povratnih informacij za boljše pravno urejanje v obdobju od
     19. maja 2020 do 16. junija 2020 zbirale tudi pripombe zainteresiranih strani o osnutku
     delegirane uredbe. Skupno so bile prejete 3 povratne informacije, vključno z mnenji
     naslednjih zainteresiranih strani: Confédération paysanne (FR), OVINFOS (FR), Federation
     nationale des eleveurs de chevres (FNEC)(FR).
     Poleg tega je Komisija po elektronski pošti prejela 3 mnenja javnih organov (BG, IE in NL).
     Predložene so bile naslednje zahteve in točke:
     –       sektor koz je pozdravil določbe te delegirane uredbe, ki podpira obstoječe možnosti
             za odstopanja v državah članicah;
     –       zahteve po uvedbi določbe, ki bo državam članicam omogočila odstopanje na
             nacionalnih ozemljih.
     3.     PRAVNI ELEMENTI DELEGIRANEGA AKTA
     Osnutek delegirane uredbe je treba sprejeti v okviru Uredbe (EU) 2016/429 Evropskega
     parlamenta in Sveta ter zlasti v skladu s členom 118(1) in (2) Uredbe.

SL                                                    2                                               SL
 ---pagebreak---                              DELEGIRANA UREDBA KOMISIJE (EU) …/…

                                                  z dne 25.8.2020

         o spremembi Delegirane uredbe Komisije (EU) 2019/2035 o dopolnitvi Uredbe (EU)
         2016/429 Evropskega parlamenta in Sveta glede pravil za obrate, ki gojijo kopenske
         živali, in valilnice ter za sledljivost nekaterih gojenih kopenskih živali in valilnih jajc

                                              (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o
     prenosljivih boleznih živali in o spremembi ter razveljavitvi določenih aktov na področju
     zdravja živali („Pravila o zdravju živali“)3 ter zlasti člena 118(1) in (2) Uredbe,
     ob upoštevanju naslednjega:
     (1)      Uredba (EU) 2016/429 določa pravila za preprečevanje in obvladovanje bolezni, ki se
              prenašajo na živali ali na ljudi, vključno s pravili za obrate, ki gojijo kopenske živali,
              in valilnice ter za sledljivost nekaterih gojenih kopenskih živali in valilnih jajc v Uniji.
              Z Uredbo se na Komisijo prenese tudi pooblastilo, da z delegiranimi akti sprejema
              pravila za dopolnitev nekaterih nebistvenih določb navedene uredbe.
     (2)      Delegirana uredba Komisije (EU) 2019/20354 določa dopolnilna pravila za registrirane
              in odobrene obrate za gojene kopenske živali in valilna jajca ter za sledljivost
              nekaterih gojenih kopenskih živali in valilnih jajc. Zlasti naslov II dela III navedene
              delegirane uredbe določa pravila glede sledljivosti gojenih ovc in koz, vključno z
              obveznostmi izvajalcev dejavnosti v zvezi s sredstvi in metodami identifikacije
              navedenih živali.
     (3)      Poleg tega člen 46 Delegirane uredbe (EU) 2019/2035 določa nekatera odstopanja od
              zahtev za sledljivost gojenih ovc in koz iz člena 45 navedenega akta. To vključuje
              možnost, da izvajalci dejavnosti, ki gojijo ovce in koze, mlajše od 12 mesecev, živali
              identificirajo z eno elektronsko ušesno znamko, ki ima jasno prikazano edinstveno
              registracijsko številko in identifikacijsko kodo, če so navedene živali namenjene za
              prevoz v klavnico v isti državi članici bodisi po dejavnosti zbiranja bodisi po pitanju.
              Po sprejetju Delegirane uredbe (EU) 2019/2035 je Komisija prejela različne pripombe
              nekaterih zainteresiranih strani in držav članic v zvezi z morebitnimi posledicami
              uporabe navedenega odstopanja, ki se je rejcem ovc in koz zdelo preveč zapleteno,
              zlasti ob upoštevanju nizke tržne cene, ki jo dobijo za živali, namenjene za zakol za
              prehrano ljudi. Ob upoštevanju dejavnikov iz člena 118(3) Uredbe (EU) 2016/429 bi
              se lahko za običajno ušesno znamko ali običajni biceljni trak štelo, da zagotavljata
              zadostno raven sledljivosti, ko se mlade ovce in koze po pitanju premaknejo v
              klavnico v isti državi članici. Poleg tega je mogoče zadostno raven sledljivosti
     3
              UL L 84, 31.3.2016, str. 1.
     4
              Delegirana uredba Komisije (EU) 2019/2035 z dne 28. junija 2019 o dopolnitvi Uredbe (EU) 2016/429
              Evropskega parlamenta in Sveta glede pravil za obrate, ki gojijo kopenske živali, in valilnice ter za
              sledljivost nekaterih gojenih kopenskih živali in valilnih jajc (UL L 314, 5.12.2019, str. 115).

SL                                                         3                                                          SL
 ---pagebreak---             zagotoviti le, če so taki premiki zabeleženi v eni zbirki podatkov in torej potekajo v
            isti državi članici, kar je tudi pogoj za večino drugih odstopanj iz člena 46 Delegirane
            uredbe (EU) 2019/2035.
     (4)    Ob upoštevanju navedenih pomislekov je primerno spremeniti Uredbo (EU)
            2019/2035 tako, da se doda dodatno odstopanje za mlade gojene ovce in koze ter tako
            preprečijo nesorazmerna bremena in stroški za izvajalce dejavnosti, hkrati pa se
            zagotovi sledljivost gojenih ovc in koz ter nemoteno delovanje sistema za
            identifikacijo in registracijo navedenih živali.
     (5)    Poleg tega člen 108 Uredbe (EU) 2016/429 zahteva, da države članice vzpostavijo
            sistem za identifikacijo in registracijo gojenih kopenskih živali, vključno z gojenimi
            ovcami in kozami. Ta sistem bi moral imeti vzpostavljene postopke za njegovo
            pravilno delovanje, vključno z upravljanjem odstopanj, ki se uporabljajo v državah
            članicah. Da bi se preprečila tveganja za zdravje živali ter zagotovila sledljivost
            gojenih ovc in koz, kadar se uporabljajo nekatera odstopanja iz člena 46 Uredbe (EU)
            2019/2035, bi morale imeti države članice obveznost, da vzpostavijo postopke v zvezi
            z uporabo takšnih odstopanj.
     (6)    Ker se Delegirana uredba (EU) 2019/2035 uporablja od 21. aprila 2021, bi se morala
            tudi ta uredba uporabljati od navedenega datuma –
     SPREJELA NASLEDNJO UREDBO:

                                                 Člen 1
     Delegirana uredba (EU) 2019/2035 se spremeni:
     (1)      v členu 45(4) se točka (a) nadomesti z naslednjim:
             „(a) eno od sredstev za identifikacijo iz odstavka 2 tega člena v skladu z odstopanji
                  iz člena 46;“;
     (2)     v členu 46 se doda naslednji odstavek 5:
             „5.   Z odstopanjem od člena 45(2) lahko izvajalci dejavnosti, ki gojijo ovce in koze,
                   namenjene za prevoz v klavnico po pitanju v drugem obratu, vsako žival
                   identificirajo vsaj z običajno ušesno znamko ali običajnim biceljnim trakom iz
                   točk (a) in (b) Priloge III, ki ima jasno, čitljivo in neizbrisno prikazano
                   edinstveno registracijsko številko obrata rojstva živali ali identifikacijsko kodo
                   živali, če navedene živali:
                   (a)   niso namenjene za premik v drugo državo članico
                   ter
                   (b)   je zakol opravljen pred starostjo 12 mesecev.“;
     (3)     v členu 48(4) se doda naslednja točka (c):
             „(c) izvajalci dejavnosti za uporabo odstopanj iz člena 46(4) in (5).“

                                                 Člen 2
     Ta uredba začne veljati dvajseti dan po objavi v Uradnem listu Evropske unije.
     Uporablja se od 21. aprila 2021.

SL                                                 4                                                    SL
 ---pagebreak---      Ta uredba je v celoti zavezujoča in se neposredno uporablja v vseh državah članicah.
     V Bruslju, 25.8.2020

                                                Za Komisijo
                                                Predsednica
                                                Ursula VON DER LEYEN

SL                                                 5                                        SL